Държавен вестник, бр. 60, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  60
кодекс на вътрешните одитори, статута на 
вътрешния одит и утвърдената от министъра 
на финансите методология за вътрешен одит 
в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите 
за изпълнение на ангажимента;
4. дава на министъра независима и обек-
тивна оценка за състоянието на одитираните 
системи за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват-
ността на финансовата и оперативната инфор-
мация; създадената организация по опазване 
на активите и информацията; ефективността, 
ефикасността и икономичността на дейности­
те; изпълнението на задачите, договорите, 
поетите ангажименти и постигането на целите;
7. консултира министъра по негово искане 
при условията на чл. 8 от Закона за вътрешния 
одит в публичния сектор;
8. докладва и обсъжда с министъра и с 
ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон-
трол, подпомага министъра при изготвянето 
на план за действие и извършва проверки за 
проследяване изпълнението на препоръките;
10. изготвя и представя на министъра годи-
шен доклад за дейността по вътрешен одит в 
съответствие с чл. 40 от Закона за вътрешния 
одит в публичния сектор;
11. предлага повишаване на професионал-
ната квалификация на вътрешните одитори 
и осъществява контакти с другите звена за 
вътрешен одит от организациите от публич-
ния сектор с цел обмяна на добри практики.
Раздел VI
Звено „Сигурност на информацията“
Чл. 25. (1) Звено „Сигурност на информа-
цията“:
1. изпълнява възложените му със Закона 
за защита на класифицираната информация 
задачи и следи за спазването на изискванията 
на този закон и на международните договори 
във връзка със защитата на класифицираната 
информация;
2. прилага правилата относно видовете 
защита на класифицираната информация;
3. разработва план за охрана на класифи-
цираната информация чрез физически и тех-
нически средства и следи за изпълнението му;
4. извършва периодични проверки на 
отчетността и движението на материалите 
и документите, съдържащи класифицирана 
информация, както и води на отчет случаите 
на нерегламентиран достъп и взетите мерки;
5. осъществява процедурата по обикнове-
ното проучване по чл. 47 от Закона за защи-
та на класифицираната информация и води 
регистър на проучените лица;
6. следи за правилното определяне на 
нивото на класификация на информацията в 
Министерството;
7. организира и провежда обучението на 
служителите в Министерството в областта на 
защитата на класифицираната информация;
8. осъществява методическо ръководство 
на второстепенните разпоредители с бюджет 
и на организационните единици в Министер-
ството по спазване изискванията на Закона 
за защита на класифицираната информация.
(2) Звено „Сигурност на информацията“ 
се ръководи от служител по сигурността на 
информацията, който е пряко подчинен на 
министъра.
Раздел VІІ
Обща администрация
Чл. 26. Общата администрация е органи-
зирана във:
1. дирекция „Бюджет и финанси“;
2. дирекция „Административни дейности“;
3. дирекция „Връзки с обществеността и 
протокол“;
4. дирекция „Правна“.
Чл. 27. Дирекция „Бюджет и финанси“:
1. участва в разработването на норматив-
ни актове, планове и програми, свързани с 
финансирането и отчитането на разходите в 
системата на здравеопазването;
2. участва във формирането на бюджета на 
националните програми и проекти в областта 
на здравеопазването;
3. изготвя проекта и контролира изпълнени-
ето на годишния бюджет на Министерството и 
на второстепенните разпоредители с бюджет;
4. определя потребностите от финансови 
ресурси съвместно с административните 
звена на Министерството, осигурява финан-
сирането в рамките на утвърдения бюджет 
и осъществява контрол върху разходите на 
Министерството на здравеопазването;
5. изготвя проект на разпределение на 
бюджета за текущата година на второстепен-
ните разпоредители с бюджет в системата на 
Министерството и организира утвърждаването 
му от министъра;
6. дава методически указания относно 
спазването на нормативната уредба по съста-
вянето, изпълнението и изготвянето на отчета 
за касовото изпълнение на бюджета;